
DR.30.6.2008 51 

 

 
Datuk Bung Moktar bin Radin [Kinabatangan]: Ya bersetuju. Saya memang 

ingin menggesa kerajaan supaya menyiasat latar belakang perkara ini boleh berlaku. Sebab 
ini mungkin bukan salah satu syarikat yang dianiaya, ini mungkin yang kita temui, yang kita 
tidak temui mungkin ramai lagi yang menjadi mangsa daripada perbuatan sebilangan 
pegawai-pegawai yang tidak bertanggungjawab semata-mata untuk mencari keuntungan 
ataupun mencari sesuatu yang tidak direstui oleh undang-undang.   

Jadi itulah antara lain Tuan Yang di-Pertua, saya minta kerajaan untuk 
mengembalikan lesen kepada syarikat Lady Diana ini dan mereka boleh beroperasi semula 
sebab kilang-kilang mereka telah diwujudkan.   

Tuan Yang di-Pertua, saya ingin membangkitkan beberapa perkara iaitu 
pembangunan ekonomi secara seimbang.  Saya ingin ulang sekali lagi bagaimana ada 
pembangunan ekonomi, bagaimana kita bercerita soal-soal ICT sedangkan rakyat di 
kawasan Kinabatangan, 50 tahun merdeka masih belum merdeka khususnya Sabah dan 
Sarawak. Sebab itu ramai wakil-wakil rakyat membangkitkan persoalan ini. Kita bukan 
mahu keluar dari Barisan, kita mahu kesaksamaan, kita mahu keadilan.  Peruntukan yang 
ada itu contohnya RM1 bilion diberi kepada Sabah dan Sarawak, untuk apa RM1 bilion itu?   

Sudahkah ada perancangan RM1 bilion itu dengan projek-projek yang ditentukan 
ataupun bagaimana?  Kalau sudah saya mahu tahu apa yang dilaksanakan RM1 bilion 
untuk negeri Sabah.  Jikalau ia memang benar untuk rakyat termiskin, satu batang jalan 
raya telah saya cadangkan lima tahun yang lalu.  Saya mendapat jawapan tidak boleh 
dimasukkan dalam Kajian Separuh Penggal Rancangan Malaysia Kesembilan tetapi dalam 
Rancangan Malaysia Kesepuluh pula iaitu Jalan Simpang Sogo-Sogo Kg. Pinangan, 
kenapa? RM1 bilion itu banyak, tidak boleh diagihkan sedikit ke untuk jalan yang saya 
bangkitkan ini sebab jalan ini diguna pakai oleh 70,000 orang kampung, orang susah.   

Saya juga ingin membangkitkan kepada ketelusan kerajaan, Kementerian 
Kesihatan khususnya. Saya telah mengemukakan lima tahun, empat tahun yang lalu, 
beberapa klinik kesihatan yang telah wujud yang satu-satunya diguna pakai oleh orang 
kampung, Klinik Kesihatan Sukau, Pinanga dan lain-lain, menteri silih berganti, tukar ganti 
menteri. Dia kata okey Yang Berhormat, akan dibina, tidak ada juga. Apa akses kesihatan? 
Berbilion-bilion dijanjikan oleh kerajaan, tidak juga terlaksana. Ini bohong kah?   

Beberapa Ahli:  Bohong!   

Datuk Bung Moktar bin Radin [Kinabatangan]: Ini janji pancing rakyat kah?  
Janji betul?   

Beberapa Ahli:  Pancing rakyat.   

Datuk Bung Moktar bin Radin [Kinabatangan]: Saya marah ini Yang Berhormat, 
saya marah Tuan Yang di-Pertua sebab kerajaan, menteri-menterinya main dengan kita...   

[Dewan riuh] 

Datuk Bung Moktar bin Radin [Kinabatangan]: Jangan main-main dengan kita, 
kita pun ada rakyat yang sokong kita, kita menang sebab kepercayaan rakyat. Di luar 
bandar, sudah menang jadi menteri, jangan temberang, jangan janji kosong, saya tidak 
mahu. Apa janji-janji, janji tidak tunai?  

Beberapa Ahli:  [Menyampuk] 

Timbalan Yang di-Pertua [Datuk Ronald Kiandee]: Yang Berhormat, diam Yang 
Berhormat.   

Datuk Bung Moktar bin Radin [Kinabatangan]: Saya tidak perlu jawapan 
daripada pembangkang...  [Ketawa] Tuan Yang di-Pertua, mungkin ramai wakil rakyat tidak 
tahu di Kinabatangan ini masih ada murid sekolah yang bangun jam 3 pagi, dia jalan pergi 
balik 13 km, jalan kaki.   

Puan Chong Eng [Bukit Mertajam]:  Kasihan.   



Datuk Bung Moktar bin Radin [Kinabatangan]: Ya bersetuju. Saya memang. ingin menggesa kerajaan supaya menyiasat latar belakang perkara ini boleh berlaku. Sebab ini mungkin bukan salah satu syarikat yang dianiaya, ini mungkin yang kita temui, yang kita tidak temui mungkin ramai lagi yang menjadi mangsa daripada perbuatan sebilangan pegawai-pegawai yang tidak bertanggungjawab semata-mata untuk mencari keuntungan ataupun mencari sesuatu yang tidak direstui oleh undang-undang. Jadi itulah antara lain Tuan Yang di-Pertua, saya minta kerajaan untuk mengembalikan lesen kepada syarikat Lady Diana ini dan mereka boleh beroperasi semula sebab kilang-kilang mereka telah diwujudkan. Tuan Yang di-Pertua, saya ingin membangkitkan beberapa perkara iaitu pembangunan ekonomi secara seimbang. Saya ingin ulang sekali lagi bagaimana ada pembangunan ekonomi, bagaimana kita bercerita soal-soal ICT sedangkan rakyat di kawasan Kinabatangan, 50 tahun merdeka masih belum merdeka khususnya Sabah dan Sarawak. Sebab itu ramai wakil-wakil rakyat membangkitkan persoalan ini. Kita bukan mahu keluar dari Barisan, kita mahu kesaksamaan, kita mahu keadilan. Peruntukan yang ada itu contohnya RM1 bilion diberi kepada Sabah dan Sarawak, untuk apa RM1 bilion itu?. Sudahkah ada perancangan RM1 bilion itu dengan projek-projek yang ditentukan ataupun bagaimana? Kalau sudah saya mahu tahu apa yang dilaksanakan RM1 bilion untuk negeri Sabah. Jikalau ia memang benar untuk rakyat termiskin, satu batang jalan raya telah saya cadangkan lima tahun yang lalu. Saya mendapat jawapan tidak boleh dimasukkan dalam Kajian Separuh Penggal Rancangan Malaysia Kesembilan tetapi dalam Rancangan Malaysia Kesepuluh pula iaitu Jalan Simpang Sogo-Sogo Kg. Pinangan, kenapa? RM1 bilion itu banyak, tidak boleh diagihkan sedikit ke untuk jalan yang saya bangkitkan ini sebab jalan ini diguna pakai oleh 70,000 orang kampung, orang susah. Saya juga ingin membangkitkan kepada ketelusan kerajaan, Kementerian Kesihatan khususnya. Saya telah mengemukakan lima tahun, empat tahun yang lalu, beberapa klinik kesihatan yang telah wujud yang satu-satunya diguna pakai oleh orang kampung, Klinik Kesihatan Sukau, Pinanga dan lain-lain, menteri silih berganti, tukar ganti menteri. Dia kata okey Yang Berhormat, akan dibina, tidak ada juga. Apa akses kesihatan? Berbilion-bilion dijanjikan oleh kerajaan, tidak juga terlaksana. Ini bohong kah?. Beberapa Ahli: Bohong!. Datuk Bung Moktar bin Radin [Kinabatangan]: Ini janji pancing rakyat kah? Janji betul?. Beberapa Ahli: Pancing rakyat. Datuk Bung Moktar bin Radin [Kinabatangan]: Saya marah ini Yang Berhormat, saya marah Tuan Yang di-Pertua sebab kerajaan, menteri-menterinya main dengan kita... [Dewan riuh]. Datuk Bung Moktar bin Radin [Kinabatangan]: Jangan main-main dengan kita, kita pun ada rakyat yang sokong kita, kita menang sebab kepercayaan rakyat. Di luar bandar, sudah menang jadi menteri, jangan temberang, jangan janji kosong, saya tidak mahu. Apa janji-janji, janji tidak tunai?. Beberapa Ahli: [Menyampuk]. Timbalan Yang di-Pertua [Datuk Ronald Kiandee]: Yang Berhormat, diam Yang Berhormat. Datuk Bung Moktar bin Radin [Kinabatangan]: Saya tidak perlu jawapan daripada pembangkang... [Ketawa] Tuan Yang di-Pertua, mungkin ramai wakil rakyat tidak tahu di Kinabatangan ini masih ada murid sekolah yang bangun jam 3 pagi, dia jalan pergi balik 13 km, jalan kaki. Puan Chong Eng [Bukit Mertajam]: Kasihan.